勉子
作者：鄭氏
朝代：宋

paragraphs: 夏日林間風，汝父心樊籠。
冬寒一爐火，嚴凝我獨坐。
汝父爲官逋，四海鎮區區。
別汝始經年，汝父鬢皤然。
歲寒霜雪落，此景誰能覺。
近聞汝知音，兩補未入學。
親戚無常心，以此加輕薄。
兄姊暗攢眉，父母非驚愕。
知汝負天才，誤失不爲錯。
遠遠報汝知，旅懷保安樂。
經史多貫串，德業加磨琢。
交友用慎擇，出處當執卓。
京國繁華地，人心險丘壑。
切切遵予言，勿爲外物鑠。
文行天所祐，仙桂在掌握。
衣錦歸故鄉，雙親乃歡躍。